runetrust/blame-folketinget-dk huggingface dataset:
Morten Østergaard (RV), 2009-04-22:
Derfor må man sige, at det virker besynderligt, og at det er svært at gennemskue, hvad den reelle dagsorden bag det her er, når det skal foregå for nedrullede gardiner, uden forsøg på samarbejde i Folketinget, uden inddragelse af arbejdsmarkedets parter og midt i et forsøg, som netop skulle vise, om det, man gør, overhovedet er formålstjenligt.
Martin Lidegaard (RV), 2015-12-04:
Hvis man endelig mener, at der skal foretages det, vi kalder en bevidstløs omprioritering – vi mener klart, der er plads til effektiviseringer, men vi så gerne, at man arbejdede en lille smule mere målrettet – og koblede det til en tillidsreform, som også Liberal Alliance har været fortalere for før, sådan at man kunne få effektiviseringsgevinsterne mere målrettet, ja, så er vi også med på det, men ikke i sådan en centraliseret form, hvor vi konfiskerer pengene bagefter.
Torben Hansen (S), 2006-11-22:
Men synes ministeren så, at det er rimeligt at gennemføre nogle forhandlingsmøder med resten af Folketingets partier, der så åbenbart alligevel ikke var forhandlingsmøder, fordi de sandsynligvis – det kunne vi se – sådan set bare var pynt og staffage, fordi det på forhånd var gjort klart, hvem der skulle være med i denne aftale?
Birthe Skaarup (DF), 2000-10-26:
Vi er ikke i tvivl om, at en national økonomisk indsats vil give rigtig store gevinster først og fremmest for den enkelte person, men også for samfundsøkonomien med hensyn til sygedagpenge, sygehusvæsenet og også i almindelighed for virksomhederne, for arbejdspladserne.
Line Barfod (EL), 2009-11-12:
Og det håber jeg så at vi kan få uddybet af ministeren, nemlig hvordan ministeren vil sikre det, og om man vil lave en nyfortolkning, så man kan give forsørgelse og ikke kun enkeltydelser, men faktisk give forsørgelse til de her kvinder, indtil de er blevet separeret og dermed har fået ret til ydelse.
Line Barfod (EL), 2005-11-16:
Det blev delvis indført med terrorpakken tilbage i 2002, som åbnede mulighed for, at politiet fik ret til at lægge snifferprogrammer ind på computere og dermed også en interesse i, hvis det overhovedet var muligt, at indlægge den slags programmer, som hackerne gør brug af, hvis de f.eks. vil have oplysninger om bankkonti eller alt muligt andet.
Klaus Hækkerup (S), 2007-05-25:
For os er det helt afgørende, at vi fortsat har en levende og aktiv havn, der indgår i den erhvervsmæssige struktur i Danmark; at vi kan have containere, biler, import; at der er plads til skibe, til turister; at vi har det hele; at vi har en havnefunktion, der fortsat har et ordentligt og velfunderet eksistensgrundlag.
Christine Antorini (S), 2017-02-24:
Og derfor synes vi ikke, at man her i Folketinget skal træffe en beslutning og foruddiskontere de drøftelser, der måtte komme i forhold til en fornyelse af udviklingskontrakterne, og det vil heller ikke være hensigtsmæssigt, at det er herfra, man beslutter indholdet af dem.
Margrethe Vestager (RV), 2001-05-02:
Jeg håber meget, at det regelværk, vi har fået, vil gøre, at elever får en stadig større indflydelse også på det generelle, men at der netop er tale om en medindflydelse og ikke om - hvad skal man sige - en overordning i forhold til nogle af de eksterne, som jeg synes har en helt legitim og demokratisk baggrund for at interessere sig for det og også at udøve ledelse i forhold til det. Jeg deler glæden over, at der er sket en demokratisering
Nadeem Farooq (RV), 2012-11-02:
Radikale Venstre står derfor naturligvis bag akutpakke 2, ligesom vi bakker fuldt op om alle de øvrige initiativer, som regeringen har taget, for at hjælpe de mennesker, som står i en prekær situation, samtidig med – for at gentage mig selv – at vi står fast på den vitale reformkurs.
Simon Emil Ammitzbøll (LA), 2011-11-29:
Det er sådan set fair nok, at man har det politiske synspunkt, men så indrøm det dog. Til det her med, at regeringen er optaget af, at det skal kunne betale sig at arbejde, og at det skal kunne betale sig at spare op, og hvad ved jeg, vil jeg sige, at man ikke har lavet andet, siden man kom ned fra tårnet, end at tale om, hvordan det ikke skal kunne betale sig at tage vare på eget liv.
Torsten Schack Pedersen (V), 2014-11-27:
Men vi er helt enige i, at man skal overholde de regler, der er, og det betyder også, at man ikke skal kunne føre penge ud og undslå sig for at betale dansk skat, fordi man har fundet en måde at omgå de danske regler på og altså i strid med reglerne undslår sig for at betale skat.
Anni Matthiesen (V), 2018-10-09:
Noget af det, jeg godt kunne tænke mig lige at spørge lidt ind til, også bare for at blive lidt klogere på Dansk Folkepartis ordførers holdning til det her, er: Har man nogle tanker om, hvordan det så kan løses, altså hvis man udelukkende vil flytte nogle børn, men – som ordføreren selv nævner – ikke vil flytte nogle af dem fra villakvartererne?
Martin Lidegaard (RV), 2006-02-03:
Når vi alligevel ikke synes, at vi bare vil afvise forslaget, så skyldes det selvfølgelig, at virkeligheden har forandret sig i Danmark, og at det er en ret utålelig situation, at vi her i Folketinget bruger en meget stor del af vores tid på ikke at diskutere, hvordan vi skal løse fattigdomsproblemerne, men om der er fattigdomsproblemer.
Kristian Thulesen Dahl (DF), 1999-12-08:
Jeg vil gerne fastholde min kommentar fra før til fru Charlotte Antonsen, som jo også er et spørgsmål: Hvordan vil Venstre sikre sammenhængen mellem NATO-samarbejdet og EU-opbygningen af et militær, når det står klart, at USA jo har udtrykt stor skepsis over for den konstruktion, man er på vej til at oprette, fordi det er bange for, at det kan skabe fremtidige spændinger over Atlanten mellem USA på den ene side og EU på den anden side? Har vi nogen som helst interesse i sådan nogle spændinger?
Orla Hav (S), 2010-02-24:
Det, jeg egentlig vil spørge ministeren om, er: Er ministeren indstillet på, at det her skal kulegraves, således at borgere, der er kommet godt og grundigt i klemme i forhold til et pengeinstitut, de har haft tillid til, også kan se, at den retstilstand, som vi forventer er til stede i et samfund som vores, sker fyldest?
Christine Antorini (S), 2005-06-14:
Det betyder, at hvis der er et selvejende gymnasium, som bliver fristet til at udvide kapaciteten voldsomt bare for at trække kunder til butikken, så er der en mulighed for, at regionsrådet kan sige, at det her simpelt hen ikke duer, og kan klage til ministeren, som så har en bemyndigelse til at gribe ind for at sikre, at der kommer det her brede regionale tilbud for gymnasier.
Jan Petersen (S), 2006-12-07:
Jeg håber selvfølgelig, at Venstre som oppositionsparti på det tidspunkt vil deltage i at udvikle en mere langsigtet og holdbar skattereform på det brede grundlag, som vi ønsker, og som jeg også kunne se at den radikale leder, fru Marianne Jelved, ønskede, da vi præsenterede modellen.
Birthe Rønn Hornbech (V), 2008-04-22:
Der har været en teknisk gennemgang af finansloven, og jeg tør sige, at der var mulighed for at svare, jeg havde tre dygtige embedsmænd med, og der blev da også stillet nogle spørgsmål, men ikke meget, og der kunne svares tilfredsstillende på alle spørgsmål, så det synes jeg lige hører med i billedet, når man nu kommer i dag og mener, at man har fundet noget uden at kunne konkretisere det.
Jan Petersen (S), 2004-12-09:
Det siger fru Rikke Hvilshøj til et parti, som sammen med Det Radikale Venstre og andre gode kræfter herinde i 1990'erne sikrede en fremgang i beskæftigelsen på 200.000 ansatte og vel at mærke ordinært ansatte, så det er en ualmindelig utroværdig påstand at komme med.
Ole Birk Olesen (LA), 2020-09-08:
Om det forslag ved vi, at det også sænker væksten og beskæftigelsen i Danmark, fordi afgifterne på benzin- og dieselbiler i dag allerede er højere end det negative samfundsaftryk, som kommer af, at de kører rundt ude i trafikken, slider på vejene, forurener, forårsager ulykker osv.
Frank Jensen (S), 2000-10-10:
Jeg er ikke bekendt med, om den danske ambassade i Prag har fået en begæring om at foretage sig noget, men da spørgsmålet nu er rejst her i spørgetimen, eller hvis der er pårørende her i landet, der ønsker, at vi skal tage initiativ fra danske myndigheders, herunder Justitsministeriets side, så er vi naturligvis fuldt ud klar til det inden for de rammer, vi har i lovgivningen, og de konventioner på europæisk plan, vi har forpligtet os til.
Tina Nedergaard (V), 2009-01-22:
Ligesom den meget store kreditpakke, som Folketinget netop har førstebehandlet, er det her lovforslag også fremsat på baggrund af det seneste halve års finanskrise og følgerne heraf, bl.a. en række uhensigtsmæssigheder, som blev erfaret i forbindelse med hjælp til kriseramte banker i efteråret.
Anni Matthiesen (V), 2016-03-17:
Men hvis det f.eks. er for at passe et job eller for den sags skyld at være tæt på familien, så må man jo også sige, at det er det det valg, de har truffet, og så har de også truffet det valg, at det vil være lidt dyrere for dem at studere i Odense.
Kirsten Jacobsen (FRI), 2000-05-24:
Sådan var svarene, men nu er det jo sådan, at jeg har bedt om, at svarene bliver optrykt som bilag til betænkningen, og så vil alle og enhver her i Folketinget jo kunne se dem. Der er jo mange metoder, man kan gøre det med, og som jeg sagde før, kan man ganske enkelt give forbrugerne to redskaber.
Uffe Elbæk (RV), 2013-06-03:
Det er den ene udfordring, og den afspejler selvfølgelig problemer i studiemiljøet på de enkelte uddannelser, og det er det, som man har været inde at kigge på her, altså hvordan man kan gøre noget ved det, hvordan man kan sikre fremdriften i forhold til den tid, de studerende bruger på at gennemføre deres uddannelse.
Marlene Harpsøe (DF), 2009-11-24:
Vi har selvfølgelig i Dansk Folkeparti ikke nogen som helst grund til at tro, at nogen bevidst vil snyde, men skulle det alligevel ske, at nogen giver forkerte oplysninger eller opgiver en forkert bopæl, har SU-styrelsen altså hermed et redskab til at tjekke, om oplysningerne er korrekte.
Johanne Schmidt-Nielsen (EL), 2012-06-07:
Men jeg synes, det er påfaldende, at Dansk Folkeparti tilsyneladende er meget interesseret i homoseksuelles rettigheder, når det handler om at kritisere islam, mens interessen for homoseksuelles rettigheder åbenbart ikke er så dybtfølt, at man kan få sig selv til at stemme for det lovforslag, vi behandler i dag.
Lars Barfoed (KF), 2010-02-23:
Det giver derfor efter regeringens opfattelse anledning til nogen tvivl – betydelig tvivl, vil jeg endda sige – om det vil være foreneligt med EU-retten under henvisning til dyrevelfærdsmæssige hensyn at indføre et dansk forbud mod import af hunde, som har været udsat for debarking i et andet land.
Line Barfod (EL), 2005-12-09:
Men hvis man åbner for, at enhver får ret til at reklamere med, at de yder juridisk rådgivning, også selv om de ikke har nogen som helst uddannelsesmæssig baggrund for det og ikke engang har en forsikring, tror hr. Behnke så ikke, at der vil være en del flere, der begynder at slå sig ned og kalde sig juridiske rådgivere, og dermed en del flere mennesker, der bliver udsat for plattenslagere eller måske folk, som selv mener, at de er dygtige til at give juridisk rådgivning, men som bare giver nogle helt forkerte råd, fordi de ikke er uddannede jurister, og fordi der ikke er nogen som helst kontrol med, om de råd, de giver, er korrekte eller ej?
Peter Skaarup (DF), 2001-12-13:
Vi har givet den tidligere regering opbakning til de initiativer, den tidligere regering tog i samarbejde med vores NATO-partnere, og vi giver også den nuværende regering opbakning til, hvad den måtte ønske og vide, der skal til, for at Danmark spiller en hovedrolle i forhold til den terrorsituation, vi stadig væk er i, og den trussel, der ligger i terrorsituationen.
Lisbeth Bech Poulsen (SF), 2017-10-12:
Vi er rigtig glade for, at vi har det, og at regeringen også støtter op om det, men vi står, når det gælder det her lovforslag, tilbage med en masse spørgsmål, altså hvad man gør i de sager, hvor det er nødvendigt at kunne sammenkoble f.eks. Jens Hansen med en adresse for at kunne have en mere unik viden om, hvem den person er, og også i forhold til gældsinddrivelse og andre ting.
Marianne Jelved (RV), 2002-04-17:
Den radikale folketingsgruppe er enig med Det Konservative Folkeparti i, at forhandlingerne mellem regeringen og kommunerne er regeringens og ikke Folketingets ansvar, og resultatet må regeringen stå til ansvar for over for Folketinget. Men jeg har i al venskabelighed eller i hvert fald fredsommelighed en opfordring til regeringen om at overveje en ting.
Karen Hækkerup (S), 2011-05-26:
Jeg er helt sikker på, faktisk kan jeg huske eksempler på, at også Venstres ordfører hr. Karsten Lauritzen har sagt ting, der har afstedkommet både forsider og tv-indslag, og hvor Venstres ordfører bagefter har måttet sige: Det var ikke den sammenhæng, og det var ikke sådan, det skulle forstås.
Anne-Mette Winther Christiansen (V), 2009-02-19:
Havde satspuljen ikke eksisteret, er der jo overhovedet ingen garanti for, at disse midler var blevet ført tilbage til - sagt med den præcise formulering - de svageste grupper, som vi har i vores samfund, og som har behov for den omsorg, vi kan drage ved at sætte meget specifikke, præcise projekter i værk.
Brian Mikkelsen (KF), 1999-05-25:
Men det betyder også, at vi vil prøve på at holde tungen lige i munden forstået på den måde, at de frekvenser, der er til overs, når nu f.eks. public service-tv har brugt deres, skal udbydes på en fair og på en objektiv facon, så forbrugerne, og det vil sige seerne og lytterne, får nogle valgmuligheder.
Hans Kristian Skibby (DF), 2012-04-19:
Hvor meget arbejde, hvor mange undersøgelser, hvor mange sager, hvor mange klager tror ordføreren der vil kunne behandles for de 3 mio. kr. om året, når man først skal betale lederens løn, kontorhold, pensionsforpligtelser, sygedagpenge, feriepenge og alle de andre udgifter, der er forbundet med at drive en institution?
Dan Jørgensen (S), 2017-04-27:
Jeg er jo sådan et menneske, der ønsker, at alle skal have det godt med hinanden og specielt folk, der skal samarbejde hver dag, så jeg kan da ikke undgå at blive sådan en lille smule trist ved tanken om, hvordan det må være at være i så tæt en samarbejdsrelation med Dansk Folkeparti som et støtteparti, uden at man åbenbart ikke kan nævne dem en eneste gang, selv om de jo også er stillere af det her forslag.
Peter Hummelgaard Thomsen (S), 2017-03-24:
Men hvis vi kan etablere et direktiv, der for alvor tilgodeser, at man skal have den samme løn for det samme arbejde det samme sted, så er vi nået rigtig, rigtig langt, samtidig med at der er en grundlæggende respekt for de velfærdsmodeller og de arbejdsmarkedsmodeller, man har i de respektive europæiske lande.
Ulla Tørnæs (V), 2004-11-24:
Det betyder, at vi har fastholdt uddannelsesgarantien for de unge, det vil sige, at de unge har mulighed for at gennemføre en erhvervsuddannelse, men nøjagtig som det har været tidligere, så har man ikke garanti for at kunne gennemføre en hvilken som helst erhvervsuddannelse.
Marion Pedersen (V), 2008-12-12:
Derfor er det også værd at nævne, at Venstre heller ikke mener, at det er nødvendigt at lade denne gruppe være omfattet af de ovennævnte paragraffer, hvis formål er, og det fremgår jo tydeligt af beslutningsforslaget, at det skal være særlig strafskærpende, hvis man udøver vold mod ejendomsfunktionærer, på samme måde, som det er særlig strafskærpende at udøve vold mod eksempelvis en politibetjent.
Ole Stavad (S), 1999-01-12:
Så var jeg i øvrigt væsentlig mere glad for fru Sams' andet indlæg end det første, hvor fru Sams nærmest fremstillede det, som om regeringen og også det parti, som jeg repræsenterer i Folketinget, skulle have noget imod, at nogen tjener penge på at drive erhvervsvirksomheder, på kursstigninger, det er slet ikke det, det handler om, meget langt fra.
Nick Hækkerup (S), 2012-05-16:
Altså, når man er ansat i en offentlig organisation, og man får at vide, at her skal der spares 3 mia. kr., og man ved, at en væsentlig del af det vil komme til at gå ud over personellet, så skaber det utryghed: Hvordan er mit job, hvordan med familien osv. osv.?
Kristian Jensen (V), 2004-12-17:
Jeg vil gerne i dag så klart og så skarpt som muligt sende det signal til branchen, at vi vil forfølge gennem EU at få lukket det her hul fuldstændigt, så der ingen forskel bliver på, hvor forsendelserne bliver trykt, så der ikke vil være nogen mulighed for, at man ved at flytte trykkerier kan undgå den lukning af hullet, som vi gennemfører i dag.
Hans Andersen (V), 2006-01-17:
Folketinget bakker op om regeringens og Dansk Folkepartis og de øvrige satspuljepartiers indsats over for de svageste i samfundet, som via satspulje og ekstra finanslovmidler bl.a. skaber tilbud, der kan inddrage de udsatte grupper og bekæmpe den negative sociale arv, herunder indsatsen over for udsatte børn i daginstitutioner, styrket faglighed i folkeskolen, lektiehjælp, støttekontaktpersonordning, gældssanering og social aktivering samt forbedrede forhold for førtidspensionister.«
Morten Østergaard (RV), 2009-11-11:
Nu spørger vi så her i Folketingssalen i dag, hvor vi er kommet godt ind i det og alle ved, at de forudsigelser, som den nuværende statsminister kom med dengang, ikke holdt stik: Hvad er statsministerens vurdering af behovet for en vækstpakke for at sætte gang i dansk økonomi?
Anders Fogh Rasmussen (V), 2003-10-09:
Egentlig synes jeg, at handsken er taget op fra næsten alle sider i dag, for sjældent har jeg oplevet en debat her i Folketingssalen, som i den grad har handlet om værdier og holdninger, selvfølgelig blandet, som det skal være, med dagsaktuel og praktisk politik.
Arne Melchior (CD), 1999-03-16:
Jeg har endnu ikke hørt Fremskridtspartiets ordfører, men otte af Folketingets partier synes klart at være enige, at være af modsat opfattelse af den, som hr. Nødgaard giver udtryk for, og så er de ikke enige i hr. Nødgaards terminologi, men så er de sammenspiste.
Frank Dahlgaard (UP), 1999-12-01:
Er det ikke rigtigt? Nobelpristageren siger, at ingen stærk valuta har kunnet eksistere, uden at der har været en stærk regering med en fælles udenrigspolitik og en fælles forsvarspolitik og en fælles politik på en lang række andre områder, og så har vi den politiske union.
Line Barfod (EL), 2008-05-29:
Hvis vi ser på det kommunale, kan jeg forstå, at De Konservative mener, at det, der er ansvarligt, er at lære folk, at de skal brænde benzin af i december, at det, der er ansvarligt, er ikke at investere i vedligeholdelse af bygninger, at det, der er ansvarligt, er ikke at lave forebyggende socialt arbejde for at undgå, at mennesker kommer ud i store misbrugsproblemer, eller at unge begår alvorlig kriminalitet og skal i fængsel, eller hvad man ellers kan forhindre ved godt forebyggende arbejde.
Jeppe Kofod (S), 2002-03-13:
Derfor er jeg nødt til at få svar på det, som også er hovedessensen i spørgsmål nr. S 1076, og det er jo: Hvordan kan det være, at regeringen kan sige, at det beløb, man har afsat, 1,5 mia. kr., til sundhedsvæsenet, er et engangsbeløb i indeværende år, 2002, og næste år er det beløb ikke mere til stede?
Keld Albrechtsen (EL), 2002-11-22:
Nu er det så ganske vist ministerens parti, der, så vidt jeg har forstået, sammen med andre har flertallet i det byråd, så de er ikke særlig interesserede i at gøre noget ved det, men selv hvis de ville gøre noget ved det, er det jo et spørgsmål, om de kunne.
Torsten Schack Pedersen (V), 2009-09-08:
O.k., det tror jeg også godt at hr. Ole Sohn så er klar over at der blev lidt palaver omkring, med hensyn til hvilke konsekvenser det ville have for danskerne, men så gik der jo ikke mere end en dag, så kunne vi forstå, at der nu skulle gå 5 år, fra man halverede registreringsafgiften, til man indførte kørselsafgifter.
Hans Kristian Skibby (DF), 2014-06-02:
Vi har jo også set, at man i december måned 2013 gennemførte nogle meget store lønrammebevillinger i GGGI; alt imens man i GGGI havde den største likviditetskrise, jævnfør de rapporter, der var revisionsmæssigt, ja, da valgte man at give lønforhøjelser til alle mellemledere og dem på topniveau i 30-40-procentsklassen, naturligvis skattefrit.
Elisabeth Geday (RV), 2006-10-10:
Men den er meget hypotetisk, fordi der for det første er en revisionsbestemmelse, der gør, at de første 6 år kan ethvert land gøre, hvad det vil i retning af at sætte en højere standard end de fælles standarder, der nu bliver vedtaget, og der for det andet står i revisionsbestemmelsen, at såfremt det giver anledning til problemer, kan perioden i princippet forlænges i det uendelige.
Marianne Jelved (RV), 1999-11-02:
Det er jo fantastisk gode eksempler på, at det nordiske samarbejde rækker langt ud over Nordisk Råds rammer og det formelle nordiske samarbejde i samarbejdsministerkredsen og statsministerkredsen osv., og at vi har udviklet en tradition for, at vi på utallige områder arbejder og kan arbejde sammen uden den formelle struktur, som Nordisk Råd jo repræsenterer.
Ole Glahn (RV), 2005-11-24:
Derfor synes jeg, at det ville være passende, hvis regeringen, når nu den kommer med sin udligningsreform, kommer med nogle beregninger på, hvad det her vil betyde for forskellige dele af landet, at man altså f.eks. specifikt illustrerer, hvad det, hvis vi gennemfører denne her udligningsreform, vil betyde for f.eks. en ny lollandsk kommune, for en ny vestjysk kommune og for en kommune i Nordsjælland.
Birgitte Josefsen (V), 2010-11-19:
Jeg har i de svar, som sundhedsministeren har givet på de spørgsmål, der er sendt til sundhedsministeren, kunnet se, at der er lagt op til, at Sundhedsstyrelsen vil indhente en kortfattet redegørelse fra samtlige regioner, og svarfristen er den 10. januar 2011, så det er om ganske kort tid.
Svend Auken (S), 1999-05-19:
Med hensyn til de specifikke spørgsmål, som hr. Jørn Jespersen stillede, er hjemmelsproblemet først og fremmest et problem om ophænget i artikel 100 A, altså et spørgsmål om miljøgarantien, og vi har arbejdet med en, synes jeg, rimelig positiv tilslutning fra Kommissionens side til, at dette princip om, at miljøgarantien overflyttes, bliver indpasset. Om det lykkes, ved jeg ikke, men jeg er helt opmærksom på problemet. Med hensyn til frister er det afgørende for os jo, at der er en ventilbestemmelse, der gør, at hvis vi mener, at noget er problematisk og derfor ikke skal undergå den hurtige procedure, så kan vi sige nej, og så kan det blive flyttet ind under den almindelige procedure. Hvis der i øvrigt er problemer, og det gælder også spørgsmålet om komiteer, hvor jeg jo synes, man i parentes bemærket skal notere sig, at det er første gang i komitologiens historie, Kommissionen selv har stillet et forslag, der svækker dens indflydelse på komitéområdet, men er der yderligere spørgsmål, så vil jeg egentlig anbefale hr. Jørn Jespersen at stille dem skriftligt til mig i Europaudvalget, så vi kan besvare dem i god tid, inden vi skal give orientering om mødet den 25. og 26. juni. Så jeg ser frem til en god dialog, også med hr. Keld Albrechtsen, som jeg gerne vil sige tak for, at han har taget initiativ til at få rejst denne diskussion, for det er en utrolig vigtig debat, han med sit initiativ her i dag har givet Folketinget lejlighed til at tage del i.
Frank Dahlgaard (KF), 1997-10-28:
Vi vil under udvalgsarbejdet sikre os, at rådet tillægges den fornødne kompetence, således at rådet aktivt kan være med til at sikre en fornuftig udbudsstyring af uddannelserne. For det andet er det væsentligt at sikre en sammenhæng mellem de korte videregående uddannelser og så de længerevarende. Vi vil derfor under udvalgsarbejdet lægge stor vægt på, at det sikres, at der er fornuftige meritmuligheder.
Keld Albrechtsen (EL), 1999-10-13:
Det er noget kryptisk formuleret. Så vil jeg spørge hr. Jacob Buksti: Gør det ikke indtryk på kronemodstanderen hr. Buksti, at folk som hr. Klaus Hækkerup og hr. Graversen gør opmærksom på, at det måske kunne være en fordel at vente, til vi havde set, hvordan det gik i Storbritannien og i Sverige, før man kastede sig hovedkulds ud i det her projekt?
Line Barfod (EL), 2006-04-20:
Regeringen sagde: Vi fjerner den regionale planlægningsbeføjelse, fordi forudsætningen for at have den her dagsorden om lokal velfærd, som fru Line Barfod selv var inde på tidligere, også er, at man har en større egenindflydelse på lokal velstand, altså de fysiske rammevilkår, der præger kommunen.